Lockheed CP-140 Aurora

**Lockheed CP-140 Aurora** – jūrinis žvalgybos lėktuvas, naudojamas Kanados karališkųjų karinių oro pajėgų. Orlaivis sukurtas JAV gamybos lėktuvo Lockheed P-3 Orion fiuzeliažo pagrindu, tačiau jame sumontuota į JAV žvalgybinius lėktuvus Lockheed S-3 Viking montuojama elektronika. Orlaivio pavadinime esantis vardas „Aurora“ yra pasiskolintas iš romėnų aušros deivės, kuri judėjo dangumi prieš saulę. „Aurora“ taip pat yra aliuzija į ''Aurora Borealis'' – šiaurinę pašvaistę – dažną reiškinį Kanados šiaurėje ir Arkties vandenyne.

Šio orlaivio variantas „CP-140A Arcturus“ yra naudojamas daugiausiai pilotų mokymams ir jūros pakrančių patruliavimo misijoms.

## Konstrukcija ir gamyba
„CP-140 Aurora“ konstrukciškai yra labai panašus į „Lockheed P-3C Orion“. Pagrindinis išorinis skirtumas – kanadietiškos elektronikos gondolos sparnų galuose vietoje JAV po sparnais montuojamų gondolų. Orlaiviai skiriasi vidaus įranga – į kanadietišką variantą montuojama tokia pat įranga, kaip į JAV gaminamą kovai su povandeniniais laivais skirtą, lėktuvnešiuose bazuojamą „Lockheed S-3A Viking“. Orlaivio žvalgybos įranga yra skirta kovai su povandeniniais laivais, tačiau gali būti naudojama ir jūros paviršiaus žvalgybai, kovai su kontrabanda, paieškos ir gelbėjimo misijoms.

1991 m. Lockheed uždarius savo gamyklą Berbanke (Kalifornija), kurioje buvo gaminami „P-3 Orion“, Kanados KOP įsigijo tris perteklinius fiuzeliažus. Jie buvo pristatyti be povandeninių laivų žvalgybos įrangos. Kanadoje jie gavo indeksą „CP-140A Arcturus“ yra buvo priskirti pilotų mokymo ir paviršiaus patruliavimo misijoms.

### Laipsniškos modernizacijos projektas

1998 m. pradėtas „CP-140“ modenrizacijos projektas (). Juo atnaujinama orlaivio elektronika. Projektas sustabdytas 2007 m. rugsėjo 20 d. siekiant įvertinti ar verta modernizuoti senstančius orlaivius. Grudžio 18 d. projektas atnaujintas. Atliekami darbai apima kompiuterių, navigacijos sistemų, ryšių ir radaro modernizaciją bei orlaivio struktūros stiprinimą. Projektu buvo keliamas tikslas palaikyti orlaivių tinkamumą iki 2020 m.

AIMP sudaro keturi blokai: Block I – pilnas nebepalaikomų sistemų pakeitimas, Block II – stiklinio pilotų prietaisų panelio įrengimas ir pilnas radijo ryšio sistemos pakeitimas, Block III – pilnas orlaivio daviklių ir misijos kompiuterio pakeitimas, Block IV – taktinių ir misijos sistemų modernizacija.

Atlikus AIMP orlaivis gauna indeksą „CP-140M“.

### Struktūrinio tinkamumo pratęsimo projektas
Struktūrinio tinkamumo pratęsimo projektas () apima 14 iš 18 „Aurorų“. Jo metu orlaiviuose montuojami nauji sparnai, pakeičiami struktūriniai komponentai. ASLEP metu pakeičiami išoriniai sparnų segmentai, horizontalūs stabilizatoriai. Projektu orlaivio tinkamumas pratęsiamas 15 000 skrydžio valandų.

## Eksploatacijos istorija

### CP-140 Aurora

„Aurora“ buvo įsigyti devintojo dešimtmečio pradžioje ir buvo skirti pakeisti senstančius žvalgybos lėktuvus „Canadair CP-107 Argus“ kuriais Kanada vykdė savo įsipareigojimus NATO dėl povandeninių laivų žvalgybos Šiaurės Atlante. Orlaiviai taip pat trumpą laiką buvo dislokuoti Aliaskoje (Adak), Havajuose (Kaneohe Bay), Islandijoje (Keflavikas), Jungtinėje Karalystėje (St Mawgan ir Kinloss), Norvegijoje (Andoya). Pasibaigus Šaltąjam karui šie orlaiviai daugiausiai naudojami pakrančių stebėjimo misijoms, kovai tu kontrabanda, užsienio žvejybos laivų monitoringui. „CP-140“ taip pat buvo deleguoti į tarptautines misijas, tokias kaip Operation Assistance ir Operation Apollo, OP SHARPGUARD (Jugoslavijos blokada), OP SIRIUS (Viduržemio jūros patruliavimas), OP APOLLO (Persų įlankos regionas) bei kovos su narkotikų kontrabanda misijos Meksikos įlankoje bei Ramiajame vandenyne. 2011 ir 2012 m. „CP-140“ vykdė neskraidymo zonos įgyvendinimo žvalgybos misijas prie Libijos krantų operacijų Operation Odyssey Dawn and Operation Unified Protector. 2017 m. du „CP-140“ vykdė žvalgybos misijas prieš ISIS pajėgas (Operation Impact).

Nuo 2018 m. dalyvaudama JTO sankcijų prieš Šiaurės Korėją įgyvendinime Kanada paeiliui dislokuodavo fregatą arba „CP-140“ (Operation Neon). 2022 m. birželio ir spalio mėn. Kanados „CP-140“ buvo perimtas Kinijos naikintuvų, „būdu, kurį Kanados pilotai negalėjo laikyti atitinkančiu tarptautines aviacijos saugos normas“.

2023 m. vasario mėn. vienas „CP-140“ buvo dislokuotas Haityje kaip pagalbos misijos prieš gaujų siautėjimą dalis. Dar vienas „CP-140“ padėjo JAV KOP F-22 Raptor persekioti ir perimti neatpažintus objektus virš Jukono teritorijos.

### Pakeitimas
XXI a. trečiame dešimtmetyje planuojama „CP-140“ pakeisti modernesniais orlaiviais. Alternatyvos – žvalgybos ir patruliavimo orlaiviai „Boeing P-8 Poseidon“ su „Raytheon Sentinel“ įranga arba orlaivis Bombardier Global Express-6500 pagrindu.

Kanados KOP planavo sumažinti žvalgybinių orlaivių laivyną nuo 18 iki 14. Galutinai „CP-140“ planuojama atsisakyti apie 2030 m. Tai gali sukelti pajėgumų spragą, nes naujų orlaivių pristatymas planuojamas tarp 2032 ir 2038 m. Kanados KOP gynybos sistemų tarnybą () planavo eksploatuoti „CP-140M“ iki 2035 ar net 2040.

2023 m. kovo 28 d. Kanados vyriausybė išsiuntė pageidavimų laišką JAV vyriausybei su prašymu leisti įsigyti šešiolika „P-8A“, kurie turėtų pakeisti turimus „CP-140“. Konkreti pristatymo data nebuvo nurodyta. 2023 m. birželio 23 d. JAV Kongresas patvirtino šį prašymą.

2023 m. lapkričio 30 d. Kanados gynybos ministras B. Bleiras () paskelbė apie šešiolikos „P-8A Poseidon“ įsigijimą. Laukiamas orlaivių pristatymas – nuo 2026, pilnas operacinis pajėgumas – nuo 2033 m.

## Operatoriai

; 

* Kanados karališkosios KOP
** 404-oji tolimoji patrulinė ir mokymo eskadrilė, CFB Greenwood, Naujoji Škotija
*** 4 × CP-140M *Aurora*
** 405-oji tolimoji patrulinė ir mokymo eskadrilė, CFB Greenwood, Naujoji Škotija
*** 11 × CP-140M *Aurora* and 1 × CP-140 *Aurora*
** 415-oji tolimoji patrulinė ir mokymo eskadrilė, CFB Greenwood, Naujoji Škotija
** 407-oji tolimoji patrulinė ir mokymo eskadrilė, CFB Comox, Britų Kolumbija
*** 3 × CP-140M *Aurora*

## Eksponuojami orlaiviai

* CP-140107 – Comox KOP muziejuje.
* CP-140119 – Greenwood karo aviacijos muziejuje (vienitelis eksponuojamas „CP-140A Arcturus“).
* CP-140120 – Kanados nacionalinis karo aviacijos muziejus.

## Techniniai duomenys (CP-140)
*Duomenys iš* Jane’s All the World’s Aircraft 1981-82
**Bendrosios charakteristikos**

* **[[Įgula (mašinos)|Įgula]]:** misijoje – mažiausiai 8, paprastai 12 – 15
* **Ilgis:** 116 pėdų 10 colių (35,61 m)
* **[[Sparno mojis]]:** 99 pėdos 8 coliai (30,38 m)
* **Aukštis:** 33 pėdos 8,5 colio (10,274 m)
* **Sparno plotas:** 1 300 kv. pėdų (120 m2)
* **[[Proilgis]]:** 7,5
* **[[Aerodinaminis profilis]]:**
** **pagrindas:** NACA 0014 (modifikuotas);
** **galiukas:** NACA 0012 (modifikuotas)
* **Bendrasis svoris:** 61 362 svarai (27 833 kg)
* **Kuro kiekis:** 7 661 galonai (9 200 JAV galonų; 34 828 l) naudojamas kuras viename bake fiuzeliaže ir keturiuose sparnų bakuose
* **Jėgainė:** 4 × turobosraigtiniai varikliai „Allison T56-A-14-LFE“, po 4 909 AG (3 661 kW)
* **[[Propeleris|Propeleriai]]:** keturmenčiai „Hamilton Standard 54H60“, 13 pedų 6 colių (4,11 m) skersmens pastovaus greičio pilnai fliugeriuojami

**Skrydžio duomenys**

* **[[V greičiai|Maksimalus greitis]]:** 375 mazgai (432 mylios per valandą, 694 km/h) žemiau kreiserinių lubų
* **Maksimalus kreiserinis greitis:** 395 mazgai (455 mylios per valandą; 732 km/h) optimaliame aukštyje
* **Skrydžio nuotolis:** 5 000 mylių (5 800 jūrmylių, 9 300 km)
* **Skrydžio trukmė:** 8 val. 12 min. skrendant 1 000 jūrmylių (1 151 mylių; 1 852 km) spinduliu
* **[[Skrydžio lubos]]:** 35 100 pėdų (10 700 m)
* **Kilimo nuotolis vienu varikliu:** 7 900 pėdų (2 408 m)
* **Kilimo į 50 pėdų (15 m) aukštį nuotolis:** 6 000 pėdų (1 829 m)
* **Tūpimo nuotolis iš 50 pėdų (15 m) aukščio:** 3 200 pėdų (975 m) esant 114 000 svarų (51 710 kg) tūpimo svoriui

**Ginkluotė**

* **Pakabos taškai:** 8 taškai ginkluotės skyriuje; 10 taškų po sparnais, skirtų 611 – 2 450 svarų (277 – 1 111 kg) svoriams, viso iki 4 800 svarų (2 177 kg) ginkluotės, su galimybe montuoti:
** **kita:** signalines raketas, dūmų žymeklius, apšvietimo raketas
** **[[Raketa|raketos]]:** „oras-oras“ tipo (po nedidelio pritaikymo).
** **[[bombos]]:** „Mk 46 Mod V“ tipo torpedos, konvencinės bombos

**Avionika**

:* navigacinis / atakos kompiuteris „Univac AN/AYK-502“
:* Skaitmeniniai juostiniai vaizdo įrašymo įrenginiai
:* Paieškos radaras „AN/APS-116“
:* OR-5004/AA (modifikuotas) FLIR
:* Dviguba inercinė navigacijos sistema „AN/ASN505“
:* Doplerio radaras „AN/APN-510“
:* Navigacijos sistema „AN/ARN-511 Omega“
:* HF/UHF/VHF standarto radijo ryšio priemonės (3 x AN/ARC-210, 1 x AN/ARC-234 V/UHF SATCOM)
:* AN/ASW-502 AFCS
:* AN/ASQ-502 MAD
:* Dieninė / naktinė kamera KA-501A
:* Sonarų buojai
:* Optinio / infraraudonųjų spindulių sistema „Wescam MX-20 Electro-Optical/Infrared (EO/IR)“
:* Skaitmeninė kamera „Applanix DSS-439“ (DSS)
:* giroskopiškai stabilizuoti žiūronai

## Taip pat žr
**Susiję projektai**
* Lockheed L-188 Electra
* Lockheed P-3 Orion

**To paties laikotarpio, konstrukcijos ir paskirties orlaiviai**

* Avro Shackleton
* Breguet Atlantique
* Canadair CP-107 Argus
* Hawker-Siddeley Nimrod
* Ilyushin Il-38
* Tupolev Tu-95

## Literatūra
* Donald, David. *The Encyclopedia of World Aircraft*. Etobicoke, Ontario: Prospero Books, 1997. .
* Pickler, Ron and Milberry, Larry. *Canadair: The First 50 Years*. Toronto: CANAV Books, 1995. .
* Winchester, Jim, ed. "Lockheed CP-140 Aurora. " *Modern Military Aircraft (Aviation Factfile)*. Rochester, Kent, UK: Grange Books plc, 2004. .

### Išnašos